**ASOCIAȚIA GRUP DE ACȚIUNE LOCALĂ CONSTANȚA CENTRU**

**APEL DE SELECȚIE**

***-Varianta detaliată-***

***M3/6A***

**ANUL 2017 – Sesiunea nr. 2**

**PROGRAMUL NAȚIONAL DE DEZVOLTARE RURALĂ 2014 - 2020**

-program finanțat de Uniunea Europeană și Guvernul României prin Fondul European Agricol pentru Dezvoltare Rurală-

**FEADR 2014 – 2020**

**Data lansării apelului de selecție:**  **02 OCTOMBRIE 2017**

**Data limită de depunere a proiectelor:** **30 NOIEMBRIE 2017**

**Locul unde se pot depune proiectele:** Sediul GAL Constanța Centru din Localitatea Mihail

 Kogălniceanu, str. Tudor Vladimirescu, nr. 42, Căminul cultural, etaj 1, jud. Constanța.

**Intervalul orar în care se pot depune**

**proiectele:** Luni – Vineri, intervalul orar 10:00 – 14:00. Se vor

 depune 1 exemplar original, 1 exemplar copie și 2 CD-uri cu scan-ul Cererii de Finanțare.

**Fondul disponibil pentru prezenta**

**sesiune:** Fondurile publice (contribuția FEADR și națională) disponibile pentru măsura M3 în această sesiune sunt de **290.550,08 euro.**

**Suma maximă nerambursabilă care**

**poate fi acordată pentru finanțarea**

**unui proiect este de:**  **145.275,04 euro**

**Valoarea maximă eligibilă a unui**

**proiect poate fi de:** **200.000 euro**

**Intensitatea sprijinului va fi:** În conformitate cu prevederile Fișei Măsurii M3, Intensitatea sprijinului va fi de **90%** din totalul cheltuielilor eligibile din proiect.

**Plafonul minim** acceptat pentru un proiect finanțat prin **măsura M3 „Investiții în afaceri non-agricole”** este de **5.000 de euro** – această sumă reprezentând valoarea totală eligibilă a proiectului.

 **MODELUL DE CERERE DE FINANȚARE** pe care trebuie să îl folosească solicitanții este cel care se regăsește pe site-ul Asociației Grup de Acțiune Locală Constanța Centru ([www.galconstantacentru.ro](http://www.galconstantacentru.ro)) la data lansării apelului de selecție la Butonul „Măsuri” – „M3/6A” – „Ghidul solicitantului și Anexe”. Cererea de Finanțare va fi Anexa 1 și va fi versiune editabilă.

 **DOCUMENTELE JUSTIFICATIVE** pe care solicitantul trebuie să le depună odată cu depunerea proiectului trebuie să fie în conformitate cu cerințele fișei măsurii M3/6A și Ghidul Solicitantului aferent măsurii M3/6A, disponibile pe site-ul [www.galconstantacentru.ro](http://www.galconstantacentru.ro).

 **DOCUMENTELE OBLIGATORII** care trebuie atașate Cererii de Finanțare, pentru întocmirea proiectului sunt:

 DOC. 1.a) **Studiu de Fezabilitate** (atât pentru proiectele care prevăd construcții-montaj cât și pentru proietele fără construcții-montaj) – Anexa 2 din Ghidul Solicitantului;

 DOC. 1.b) **Expertiză tehnice de specialitate** asupra construcției existente (în cazul proiectelor care prevăd modernizarea/finalizarea construcțiilor existente/achiziții de utilaje cu montaj care **schimbă regimul de exploatare a construcției existente); - DACĂ PROIECTUL IMPUNE**

DOC. 1.c) **Raportul privind stadiul fizic al lucrărilor** (în cazul proiectelor care prevăd modernizarea/ finalizarea construcțiilor existente/ achiziții de utilaje cu montaj **care schimbă regimul de exploatare a construcției existente). – Numai în cazul construcțiilor nefinalizate! -DACĂ PROIECTUL IMPUNE**

DOC. 2.1 **Situațiile financiare** (bilanț – formularul 10, contul de profit și pierderi – fomularul 20, formularele 30 și 40), precedente anului depunerii proiectului înregistrate la Administrația Financiară, în care rezultatul operațional (rezultatul de exploatare din contul de profit și pierdere – formularul 20) să fie pozitiv (inclusiv 0). **- DACĂ PROIECTUL IMPUNE**

În cazul în care solicitantul este înființat cu cel puțin doi ani fiscali înainte de anul depunerii Cererii de Finanțare se vor depune ultimele două situații financiare). Excepție fac întreprinderile înființate în anul depunerii Cererii de Finanțare.

**sau**

DOC.2.2 **Declarație** privind veniturile realizate din România în anul precedent depunerii proiectului, înregistrată la Administrația Financiară (formularul 200) însoțită de Anexele la formular în care rezultatul brut (veniturile să fie cel puțin egale cu cheltuielile) obținut în anul precedent depunerii proiectului să fie pozitiv (inclusiv 0) **- DACĂ PROIECTUL IMPUNE**

 DOC. 2.3 **Declarația privind veniturile din activități agricole** impuse pe norme de venit (formularul 221), document obligatoriu de prezentat la depunerea cererii de finanțare; **- DACĂ PROIECTUL IMPUNE**

**sau**

DOC.2.4 **Declarația de inactivitate** înregistrată la Administrația Financiară, în cazul solicitanților care nu au desfășurat activitate anterior depunerii proiectului. **- DACĂ PROIECTUL IMPUNE**

 DOC. 3. Documente pentru terenurile și/sau clădirile aferente realizării investiției:

 DOC. 3.1 Pentru proiectele care presupun realizarea de lucrări de construcție sau achiziția de utilaje/echipamente cu montaj, se va prezenta înscrisul care să certifice, după caz: **- DACĂ PROIECTUL IMPUNE**

 a) **Dreptul de proprietate privată**

b) **Dreptul de cesiune**

 c) **Dreptul de superficie**

Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

- Actele juridice translative de proprietate, precum contractele de vânzare cumpărare, donație, schimb, etc;

- Actele juridice declarative de proprietate, precum împărțeala judiciară sau tranzacția;

- Actele jurisdicționale declarative, precum hotărârile judecătorești cu putere de res-judicata, de partaj, de constatare a uzucapiunii imobiliare, etc.

- Actele jurisdicționale, precum ordonanțele de adjudecare.

Contract de concesiune care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea. În cazul contractului de concesiune pentru terenuri, acesta va fi însoțit de o adresă emisă de concedent care să specifice:

- suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;

- situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.

Contract de superficie care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

**Documentele de mai sus vor fi însoțite de:**

**Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea imobilului în cartea funciară, precum și încheierea de carte funciară emisă de OCPI)**, în termen devalabilitate la data depunerii (emis cu maxim 30 de zile înaintea depuneriiproiectului).

 3.2 Pentru proiectele care propun doar dotare, achizitie de masini si/ sau utilaje fara montaj sau al caror montaj nu necesita lucrari de constructii si/ sau lucrari de interventii asupra instalatiilor existente (electricitate, apa, canalizare, gaze, ventilatie, etc.), se vor prezenta înscrisuri valabile pentru o perioadă de cel putin 10 ani începând cu anul depunerii cererii de finanţare care să certifice, după caz: **- DACĂ PROIECTUL IMPUNE**

 a) dreptul de proprietate privată;

 b) dreptul de concesiune;

 c) dreptul de superficie;

 d) dreptul de uzufruct;

 e) dreptul de folosință cu titlu gratuit;

 f) împrumutul de folosință (comodat)

 g) dreptul de închiriere/locațiune

**De exemplu: contract de cesiune, contract de concesiune, contract de locațiune/închiriere, contract de comodat.**

“Înscrisurile menționate la punctul 3.2 se vor depune respectand una dintre cele 2 conditii (situatii) de mai jos:

**A.** vor fi însoțite de:

-Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte înscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

SAU

**B.** vor fi încheiate în formă autentică de către un notar public sau emise de o autoritate publică sau dobândite printr-o hotărâre judecătorească. În situaţia în care imobilul pe care se execută investiţia nu este liber de sarcini (ipotecat pentru un credit) se va depune acordul creditorului privind execuţia investiţiei şi graficul de rambursare a creditului.

 În situația în care imobilul pe care se execută investiția nu este liber de sarcini (ipotecat pentru un credit) se va depune acordul creditorului privind execuția investiției și graficul de rambursare a creditului. **- DACĂ PROIECTUL IMPUNE**

 4. **Extras din Registrul agricol –** în copie cu ștampila primăriei și mențiunea „Conform cu originalul” pentru dovedirea calității **de membru al gospodăriei agricole. - DACĂ PROIECTUL IMPUNE**

5. **Copia actului de identitate** pentru reprezentantul legal de proiect (asociat unic/asociat majoritar/administrator/PFA, titular II, membru IF).

 6. **Documente care atestă forma de organizare a solicitantului.**

6.1 **Hotărâre judecătorească** definitivă pronunțată pe baza actului de constituire și a statutului propriu în cazul Societăților agricole, însoțită de Statutul Societății agricole; **- DACĂ PROIECTUL IMPUNE**

 6.2 **Act constitutiv** pentru Societatea cooperativă agricolă. **- DACĂ PROIECTUL IMPUNE**

 9. **Document emis de AJPM,** în conformitate cu Protocolul AFIR-ANPM-GNM.

 10. **Declarație** privind încadrarea întreprinderii în categoria întreprinderilor mici și mijlocii (Anexa 6.1 din Ghidul solicitantului)

 11. **Declarație pe propria răspundere** a solicitantului privind respectarea regulii de cumul a ajutoarelor de minimis (Anexa 6.2 din Ghidul solicitantului)

 14. **Certificat de urbanism** pentru investiția propusă prin proiect / **Autorizație de construire** pentru proiectele care prevăd construcții, însoțit, dacă este cazul, de actul de transfer a dreptului și obligațiilor ce decurg din Certificatul de urbanism și o copie a adresei de înștiințare. **- DACĂ PROIECTUL IMPUNE**

 15. **Aviz specific privind amplasamentul** și funcționarea obiectivului eliberat de ANT pentru construcția / modernizarea sau extinderea structurilor de primire turistice cu funcțiuni de cazare sau restaurante clasificate conform Ordinului 65/2013 și în conformitate cu Ordonanța de Urgență nr. 142 din 28 octombrie 2008 cu modificările și completările ulterioare. **- DACĂ PROIECTUL IMPUNE**

 16. **Certificat eliberat de ANT** pentru structura de primire turistică cu funcțiuni de cazare sau restaurante clasificate conform Ordinului 65/2013 și în conformitate cu Ordonanța de Urgență nr. 142 din 28 octombrie 2008 (în cazul modernizării/extinderii), cu modificările și completările ulterioare. **- DACĂ PROIECTUL IMPUNE**

 17. **Declarație pe propria răspundere** a solicitantului cu privire la neîncadrarea în categoria „firma în dificultate”, semnată de persoana autorizată să reprezinte întreprinderea, conform legii. Declarația va fi dată de toți solicitanții cu excepția PFA-urilor, întreprinderilor individuale, întreprinderilor familiale și societăților cu mai puțin de 2 ani fiscali. **- DACĂ PROIECTUL IMPUNE**

 18. **Declarație pe propria răspundere** a solicitantului că nu a beneficiat de servicii de consiliere prin M-02 (Anexa 6.4 din Ghidul solicitantului.

 19. **Declarație expert contabil** din care să reiasă că solicitantul în anul precedent depunerii cererii de finanțare a obținut venituri din exploatare iar venitruile din activități agricole reprezintă cel puțin 50% din total venituri din exploatare ale solicitantului. **- DACĂ PROIECTUL IMPUNE**

 20. **Document emis de DSP** județeană conform tipurilor de documente menționate în protocolul de colaborare dintre AFIR și Ministerul Sănătății

 21. **Document emis de DSVSA,** conform Protocolului de colaborare dintre AFIR și ANSVSA publicat pe pagina de internet [www.afir.info](http://www.afir.info) **- DACĂ PROIECTUL IMPUNE**

 23. Alte Documente (după caz)

 **DOCUMENTELE JUSTIFICATIVE** pe care trebuie să le depună solicitantul în vederea punctării criteriilor de selecție:

Criteriile de selecție 1.1, 4.1, 4.2 se consideră îndeplinite în cazul în care solicitanții întrunesc condiția **la data depunerii Cererii de finanțare.** Nu există obligativitatea menținerii acestor condiții pe toată perioada de valabilitate a Contractului de finanţare. Exceptie: pe toată perioada de valabilitate a contractului, în cadrul pensiunilor agroturistice se va desfăsura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.

La criteriul de selectie 2.2, in cazul codurilor CAEN pentru care sunt prioritizate numai mestesugurile, se primeste punctajul aferent numai daca toate produsele finite sunt obtinute ca urmare a unei activitati mestesugaresti sau sunt prelucrate cu activitati mestesugaresti (ex: mobila pictata manual).

La principiul P3, criteriu CS 3.2 se vor puncta proiectele care includ **activități turistice de agrement** ce vor fi desfășurate în **zonele cu destinații ecoturistice** sau in **zone cu arii naturale protejate care prezinta la depunerea Cererii de finantare** acordul administratorului/custodelui ariei/zonei respective.

Sunt eligibile proiectele care propun activităţi aferente **unuia sau mai multor coduri CAEN incluse in Anexa7/8** – maximum 5 coduri, în situația în care aceste activități se **completează, dezvoltă sau se optimizează reciproc**.

În cazul în care prin proiect sunt propuse activități complementare aferente mai multor coduri CAEN, care ar primi punctaje diferite la principiul de selecție numărul 2 - *Principiul prioritizării sectoarelor cu potențial de creștere în conformitate cu Strategia Națională de Competitivitate*, **proiectul va primi punctajul cel mai mic aferent acestui principiu.**

 **insuficient dezvoltate din punct de vedere turistic, în conformitate cu Ordonanţa de Urgenţă nr. 142 din 28 octombrie 2008 privind aprobarea Planului de amenajare a teritoriului național Secţiunea a VIII - a - zone cu resurse turistice, cu modificările și completările ulterioare, precum și a metodologiei de acordare a punctajului total aferent potențialului de dezvoltare turistică (evaluare finală).**

**ATENȚIE!**

Dacă pe parcursul perioadei de **implementare** sau de **monitorizare** se încalcă cel puţin un criteriu de eligibilitate sau de selecţie (cu excepția CS 1.1, 4.1, 4.2 care se verifică **doar** la depunerea CF), Cererea de finanțare devine **Neeligibilă.**

**Toate activităţile pe care solicitantul se angajează să le efectueze prin Studiul de Fezabilitate şi pentru care a primit punctaj la selecţie, nu vor fi modificate pe toată perioada de valabilitate a contractului de finanțare, aceasta fiind o condiţie obligatorie pentru menţinerea sprijinului.**

Pentru obținerea punctajului de la CS 1.1, activitatea agricolă trebuie demonstrată prin **înregistrarea** solicitantului **în Registrul Unic de Identificare – APIA și/ sau în Registrul exploatațiilor – ANSVSA/Registrul agricol (la Primărie)** cu cel puţin 12 luni consecutive înainte de depunerea Cererii de finanțare **iar veniturile obținute din activitatea agricolă trebuie să reprezinte cel puțin 50% din total veniturilor din exploatare în anul precedent depunerii Cererii de finanțare.**

**Exploataţia trebuie să îndeplinească următoarele condiţii:**

**a.** Exploataţia este **înregistrată obligatoriu** în Registrul Unic de Identificare – APIA, în Registrul agricol și/ sau în Registrul exploatațiilor – ANSVSA cu cel putin 12 luni consecutive înaintea depunerii cererii de finanţare;

**b.** Exploatatia se gaseste în UAT-ul în care va realiza investiția sau în UAT-uri limitrofe acesteia

**c.** Solicitantul se încadrează în categoria micro-întreprindere/ întreprindere mică.

 **CERINȚELE DE CONFORMITATE** pe care trebuie să le îndeplinească solicitantul:

1. **Solicitantul a mai depus pentru verificare această cerere de finanțare în baza aceluiași Raport de Selecție <nr.../data> al GAL Constanța Centru?**

Expertul verifică dacă Cererea de finanțare a mai fost depusă și dacă da, de câte ori a fost depusă fiind însoțită de același Raport de selecție. Dacă a mai fost depusă de două ori în baza aceluiași Raport de selecție, Cererea de finanțare nu va fi acceptată pentru verificare și va fi declarată neconformă.

1. **Dosarul Cererii de finanțare este legat, iar documentele pe care le conține sunt numerotate de către solicitant?**

Se verifică dacă Dosarul Cererii de finanțare este legat, iar documentele pe care le conține sunt numerotate de solicitant.

1. **Referințele din Cererea de finanțare corespund cu numărul paginii la care se află documentele din Dosarul Cererii de finanțare?**

Se verifică dacă referințele din Cererea de finanțare corespund cu numărul paginii la care se află documentele din Lista documentelor din cererea de finanţare şi din Dosarul Cererii de finanțare.

1. **Cererea de finanțare este competată și semnată de solicitant?**

Se verifică dacă Cererea de finanțare este completată de solicitant astfel:

**A – PREZENTARE GENERALĂ**

A1. Măsura: se verifică dacă este bifată sub-măsura 19.2 pentru care se solicită finanțare nerambursabilă.

A2. Nume prenume/ Denumire solicitant: se verifică dacă numele solicitantului corespunde celui menţionat în documentele anexate, după caz.

A3. Titlu proiect: se verifică dacă este completat titlul proiectului*.*

A4. Descrierea succintă a proiectului: Expertul verifică dacă solicitantul a completat acest punct.

A5. Amplasarea proiectului: Expertul verifică dacă sunt completate căsuţele corespunzătoare obiectivelor investiţiei şi sunt selectate regiunea, judeţul, comuna, satul şi dacă acestea corespund cu cele menționate în documentele justificative corespunzătoare.

Pentru proiectele de servicii, expertul verifică și prezentarea locației unde se vor desfășura activitățiile din proiect (expertul verifică locația/locațiile și logistica pentru desfășurarea activitățiilor descrise de solicitant, dacă îndeplinesc cerințele privind asigurarea spațiului de desfășurare și a logisticii necesare prevăzute în anunțul de selecție publicat de GAL).

A6. Date despre tipul de proiect și beneficiar:

A6.1 – În cazul proiectelor de investiții, expertul verifică dacă solicitantul a bifat căsuţele corespunzătoare privind categoria proiectului - cu construcţii montaj sau fără construcţii montaj.

Expertul verifică dacă proiectele fără lucrări de construcţii montaj au prevăzute cheltuieli la cap./ subcapitolul 1.2, 1.3, 2, 4.1, 4.2, 4.3 şi 5.1.1 din devizul general. Dacă nu sunt prevăzute cheltuieli la aceste capitole/subcapitole, înseamnă că proiectul este fără lucrări de construcţii montaj, iar solicitantul a bifat în căsuţa corespunzătoare din dreptul punctului A6.1. În caz contrar proiectul este cu construcţii montaj, solicitantul bifând în căsuţa corespunzătoare din dreptul punctului A6.1. Dacă bifa nu este corespunzătoare, expertul corectează bifa, înscriind acest lucru la rubrica Observaţii.

Pentru proiectele de servicii, expertul verifică dacă solicitantul a bifat căsuța corespunzătoare – proiect de servicii.

A6.2 - Pentru proiectele de servicii, expertul verifică dacă solicitantul a bifat căsuța corespunzătoare categoriei de beneficiar (public sau privat) în care se încadrează. Expertul verifică documentele constitutive ale solicitantului.

În cazul proiectelor de investiții, expertul verifică dacă solicitantul a bifat căsuţele corespunzătoare privind tipul proiectului de modernizare şi/sau extindere sau investiţie nouă. Expertul verifică corectitudinea răspunsului din titlul proiectului (A3) şi descrierea proiectului (A4). Dacă bifa nu este corespunzătoare, expertul corectează bifa, înscriind acest lucru la rubrica Observaţii.

A6.3 – Pentru proiectele de investiții, expertul verifică dacă solicitantul a bifat căsuța corspunzătoare categoriei de beneficiar (public sau privat) în care se încadrează. Expertul verifică documentele constitutive ale solicitantului.

**B - INFORMAŢII PRIVIND SOLICITANTUL**

B1. Descrierea solicitantului

B1.1 Informații privind solicitantul:

Pentru proiectele de servicii, trebuie verificat dacă data de înființare corespunde celei menţionate în documentele de înființare – anexate la Cererea de finanțare.

Pentru proiectele de investiții, trebuie verificat dacă data corespunde celei menţionate în documentele justificative corespunzătoare.

Cod de înregistrare fiscală: expertul verifică dacă acesta corespunde celui menţionat în lista de documente.

Statutul juridic al solicitantului: expertul verifică dacă acesta corespunde celui menţionat în lista de documente.

 Codul unic de înregistrare APIA - există două situaţii:

1. solicitantul este înregistrat la APIA şi a înscris codul RO. În acest caz expertul verifică codul RO înscris de solicitant în Registrul unic de identificare.
2. solicitantul nu este înregistrat la APIA. În acest caz expertul verifică completarea cererii de atribuire din Cererea de finanţare şi prin intermediul aplicaţiei se va atribui automat un număr de înregistrare (cod RO).

B1.2 Sediul social: expertul verifică dacă adresa sediului social corespunde celei menţionate în documentele justificative corespunzătoare.

B1.3 Numele reprezentantului legal, funcţia acestuia în cadrul organizatiei, precum și specimenul de semnătură: Se verifică concordanţa cu specificaţiile din documentele anexate şi dacă este completat specimenul de semnătură.

B2. Informaţii referitoare la persoana responsabilă legal de proiect

B2.1 Date de identitate ale reprezentantului legal de proiect: expertul verifică dacă informaţiile din cererea de finanțare corespund cu cele din actul de identitate al reprezentantului legal.

B2.2. Domiciliul stabil al reprezentantului legal de proiect: expertul verifică dacă toate informaţiile menţionate în această secțiune corespund celor care figurează în actul de identitate al reprezentantului legal.

B3. Informatii privind contul bancar pentru proiect FEADR

B3.1 Denumirea băncii/trezoreriei

B3.2 Adresa băncii/trezoreriei

B3.3 Cod IBAN

B3.4 Titularul contului: expertul verifică dacă coordonatele furnizate corespund solicitantului, a cărei descriere a fost făcută la punctul B1, precedent. Toate informaţiile trebuie să concorde cu cele menţionate în documentele anexate. Contul se exprimă în moneda: LEI.

1. **Solicitantul a completat lista documentelor anexe obligatorii și cele impuse de tipul măsurii?**

Expertul verifică dacă sunt bifate căsuțele.

1. **Solicitantul a atașat la Cererea de finanțare toate documentele anexă obligatorii din listă?**

Expertul verifică dacă solicitantul a atașat toate documentele obligatorii menționate în cadrul listei documentelor anexate corespunzătoare modelului de Cerere de finanțare utilizat.

1. **Copia electronică a Cererii de Finanțare corespunde cu dosarul original pe suport de hârtie?**

Expertul verifică concordanța pe suport electronic cu originalul. Verificarea se face prin sondaj.

1. **Copia scanată a documentelor ataşate Cererii de finanţare este prezentată alături de forma electronică a Cererii de finanţare?**

Se verifică dacă pe CD există fișierele scanate conform listei documentelor.

1. **Solicitantul a completat coloanele din bugetul indicativ?**

Expertul verifică dacă este completat bugetul indicativ, pe coloanele corespunzătoare cheltuielilor eligibile și neeligibile şi că operaţiunile previzionate sunt menţionate în coloanele prevăzute în acest scop. Dacă informaţiile nu sunt precizate, Cererea de finanţare este declarată neconformă.

**CERINȚELE DE ELIGIBILITATE** pe care trebuie să le îndeplinească solicitantul:

1. Solicitantul a mai depus aceeași cerere de finanțare **în cadrul aceleiași sesiuni continue și nu a retras solicitarea?**
2. **Solicitantul este înregistrat în Registrul debitorilor AFIR pentru pentru Programul SAPARD/ FEADR?**
3. **Solicitantul respectă prevederile art.6, litera b) din H.G. nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, cu modificările și completările ulterioare?** ( solicitantul care se află în această situație poate depune/redepune doar în sesiunile următoare celei în care a fost depus proiectul selectat pentru finanțare, lansate de GAL – dacă este cazul).
4. **Solicitantul a bifat punctele obligatorii și cele specifice, după caz, în Declarația pe propria răspundere F din cuprinsul Cererii de Finanțare și a semnat această declarație?**

Metodologia pentru verificarea eligibilității solicitantului sunt detaliate în cadrul Fișei de evaluare generale a proiectului aferentă măsurii M3/6A. Fișa de evaluare generala a proiectului este anexă la Cererea de finanțare și este disponibilă pe site-ul [www.galconstantacentru.ro](http://www.galconstantacentru.ro).

**PROCEDURA DE SELECȚIE APLICATĂ DE COMITETUL DE SELECȚIE AL ASOCIAȚIEI GRUP DE ACȚIUNE LOCALĂ (GAL) CONSTANȚA CENTRU**

Procedura de evaluare și selecție a proiectelor depuse în cadrul GAL Constanța Centru va fi realizată de către un Comitet de Selecție stabilit de către organele de decizie (Consiliul Director), format din minim 5 membrii ai parteneriatului.

 Selecția proiectelor se va face aplicând regula de „dublu cvorum”, respectiv pentru validarea voturilor, în momentul selecției vor fi prezenți cel puțin 50% din membrii Comitetului de Selecție. Pentru transparența procesului de selecție a proiectelor și pentru efectuarea activităților de control și monitorizare, la aceste selecții va lua parte și minim un reprezentat al Ministerului Agriculturii și Dezvoltării Rurale de la nivelul județean.

 GAL poate să solicite beneficiarului, clarificări referitoare la îndeplinirea condițiilor de conformitate, eligibilitate și selecție, dacă este cazul. Nu se vor lua în considerare clarificările de natură să completeze/ modifice datele inițiale ale proiectului depus. Angajații GAL implicați în procesul de evaluare al proiectelor pot realiza vizita pe teren în vederea verificării eligibilitații. După încheierea procesului de evaluare și selecție, Comitetul de Selecție va emite un Raport de Selecție Intermediar. Raportul de selecție intermediar va fi publicat pe site-ul propriu al GAL, în baza acestuia, beneficiarii vor fi notificați de către GAL. Cei care nu au fost selectați pot depune contestații la sediul GAL, în termen de maximum 5 zile lucrătoare de la primirea notificării sau în maximum 10 zile lucrătoare de la publicarea Raportului pe site-ul propriu al GAL.

 Contestațiile primite vor fi analizate de către o Comisie de Soluționare a Contestațiilor înființată la nivelul GAL, care va fi compusă din alte persoane față de cele care fac parte din Comitetul de Selecție. Comisia va elabora un Raport de Contestații, semnat de către membrii acesteia și va fi înaintat Comitetului de Selecție GAL.

 Solicitantul trebuie să îndeplinească cerințele minime de conformitate și eligibilitate menționate în Fișa Măsurii și în Ghidul Solicitantului aferent M3. Pentru a putea fi selectat, proiectul trebuie să atingă sau să depășească punctajul minim prevăzut în prezentul apel.

 **CRITERIILE DE SELECȚIE**

|  |  |  |
| --- | --- | --- |
| **Nr. Crt.** | **PRINCIPII ȘI CRITERII DE SELECȚIE** | **PUNCTAJ** |
| 1. | **Principiul diversificării activității agricole a fermelor existente către activități non-agricole** | **15 p** |
| 1.1.Proiecte care sunt inițiate de o întreprindere existentă, care a desfășurat în principal activitate în domeniul agricol și intenționează să-și diversifice activitatea în sectorul non-agricol. Activitatea agricolă trebuie să fie realizată pe perioada a cel puțin 12 luni de la data înființării și până la data înființării și până la data depunerii cererii de finanțare. | 15 p |
| 2. | **Principiul prioritizării sectoarelor cu potențial de creștere (Textile și pielărie, Industrii creative și culturale – inclusiv meșteșuguri, producție, agroturism, etc.)** | **Max. 20 p** |
| 2.1.Proiecte ce vizează activități de producție din sectoarele cu potențial de creștere.Proiectul vizează activități conform codului CAEN aferent activității de producție scorate. | 20 p |
| 2.2.Proiete ce vizează servicii din sectoarele cu potențial de creștere.Proiectul vizează prestarea de servicii conform codului CAEN aferent serviciului scorat. | 15 p |
| 3. | **Principiul stimulării activităților prin prioritizarea proiectelor care includ activități turistice de agrement ce vor fi desfășurate în zonele cu arii naturale protejate sau proiectele care includ organizarea de ateliere și activități de păstrare și promovare a identității locale (obiceiuri și tradiții locale)** | **Max. 15 p** |
| 3.1.Proiecte ce vizează investiţii în agroturism (pensiuni agroturistice și/sau servicii de agrement) în zonele cu potențial turistic ridicat;Vor fi punctate proiectele care se dezvoltă în zone cu potențial turistic ridicat, dar insuficient dezvoltate din punct de vedere turistic, în conformitate cu Ordonanţa de Urgenţă nr. 142 din 28 octombrie 2008 *privind aprobarea* *Planului de amenajare a teritoriului național Secţiunea a VIII ‐ a ‐ zone cu* *resurse turistice*, cu modificările și completările ulterioare, precum și a metodologiei de acordare a punctajului total aferent potențialului de dezvoltare turistică (evaluare finală).Punctajul acordat acestui criteriu se calculează în funcție de amplasamentul investiției (comuna), în localități cu concentrare **foarte mare** de resurse și în localități cu concentrare **mare** de resurse.‐ în cazul UAT‐urilor cu Concentrare **mare** de resurse turistice (Cmrt)punctajul va fi de max. **3 puncte**.Pentru fiecare UAT se va calcula punctajul aferent aplicându‐se următoarea formulă de calcul:Cmrt\*3/ Punctaj max. Cmrt = punctaj final (cu două zecimale).**Notă**: **Punctajul maxim** al Cmrt conform Listei comunelor cu potențial turistic este de **45 de puncte**. | Max. 5 p |
|  | ‐ în cazul UAT‐urilor cu Concentrare **foarte mare** de resurse turistice (Cfmrt) punctajul va fi de max. **5 puncte**.Pentru fiecare UAT se va calcula punctajul aferent aplicându‐se următoarea formulă de calcul:Cfmrt\*5/Punctaj max. Cfmrt = punctaj final (cu două zecimale).**Notă**: **Punctajul maxim** al Cfmrt conform Listei comunelor cu potențial turistic este de **56,40 de puncte**.Lista comunelor cu potențial turistic este întocmită în conformitate cu Ordonanța de Urgență nr. 142/2008 *privind aprobarea Planului de amenajare* *a teritoriului național Sectiunea a VIII a‐ zone cu resurse turistice,* cu modificările și completările ulterioare, precum și a metodologiei de acordare a punctajului total aferent potențialului de dezvoltare turistică (evaluare finală) [http://www.mdrt.ro/studii‐de‐fundamentare‐privind‐patn‐sectiuneaa‐](http://www.mdrt.ro/studii%E2%80%90de%E2%80%90fundamentare%E2%80%90privind%E2%80%90patn%E2%80%90sectiuneaa%E2%80%90) vi‐a‐zone‐cu‐resurse‐turistice. |  |
| 3.2.Proiecte care includ activități turistice de agrementce vor fi desfășurate în zonele cu destinații ecoturistice sau în zone cu arii naturale protejate. | 5 p |
|  | 3.3.Proiecte care includ organizarea de ateliere și activități de păstrare și promovare a identității locale (obiceiuri și tradiții locale). | 5 p |
| 4. | **Principiul derulării activităților anterioare ca activitate generală de management a firmei, pentru o mai bună gestionare a activității economice;** | **Max. 20 p** |
| 4.1.Întreprindere activă fără întrerupere cel puțin 3 ani și cu profit operațional în ultimii 2 ani (pentru a se evidenția buna gestionare a activității economice) | 20 p |
| 4.2.Întreprindere activă fără întrerupere cel puțin 2 ani și cu profit operațional în ultimul an (pentru a se evidenția buna gestionare a activității economice) | 15 p |
| 5. | **Principiul creării și menținerii locurilor de muncă stabile prin investiții adecvate;** | **Max. 30 p** |
| 5.1. Întreprindere ce crează 2 sau mai multe locuri noi de muncă și le menține minim 2 ani din perioada de monitorizare; | 30 p |
| 5.2. Întreprindere ce crează 1 loc nou de muncă și îl menține minim 2 ani din perioada de monitorizare; | 15 p |
|  | Punctarea acestui criteriu se va face pe baza analizei datelor din Studiul de Fezabilitate şi pe baza formulelor de calcul prezentate. Se vor lua în considerare doar locurile de muncă nou create, cu norma întreaga pentru personalul muncitor. Se vor puncta doar locurile de muncă aferente investițiilor suportate din cheltuieli eligibile. În cazul proiectelor care prevăd achiziţia de maşini/ utilaje care necesită conducător - la o maşină/ un utilaj se va lua în considerare un om/ schimb (conform numărului de schimburi prevăzute în SF/ MJ, dar nu mai mult de două schimburi). |  |
| **TOTAL** | **100 p** |

**PUNCTAJUL MINIM** pentru selectarea unui proiect este de **45 de PUNCTE** și reprezintă pragul sub care un proiect eligibil nu poate intra la finanțare.

**CRITERIILE DE DEPARTAJARE:**

Selecția proiectelor se face în ordine descrescătoare a punctajului de selecție, iar pentru proiectele cu același punctaj, departajarea se va face în ordinea următoarelor priorități:

1. Proiecta care propun crearea și menținerea de noi locuri de muncă;
2. Proiecte care propun activități meșteșugărești;
3. Proiecte care propun activități de agroturism;
4. În funcție de valoarea eligibilă a proiectului, exprimată în euro, în ordine crescătoare.

**METODOLOGIA DE VERIFICARE A CRITERIILOR DE SELECȚIE** este detaliată în Fișa de evaluare generala a proiectului aferentă măsurii M3/6A. Fișa de evaluare generală a proiectului se află pe site-ul [www.galconstantacentru.ro](http://www.galconstantacentru.ro), fiind anexă la Cererea de Finanțare.

Punctajul fiecărui criteriu de selecție a fost stabilit cu aprobarea Consiliului Director.

**DATA ȘI MODUL DE ANUNȚARE A REZULTATELOR PROCESULUI DE SELECȚIE (NOTIFICAREA SOLICITANȚILOR, PUBLICAREA RAPORTULUI DE SELECȚIE)**

După încheierea primei etape de verificare și selecție a proiectelor, GAL Constanța Centru va publica pe pagina proprie ([www.galconstantacentru.ro](http://www.galconstantacentru.ro)) Raportul de Selecție Intermediar și va înștiința solicitanții asupra rezultatelor procesului de evaluare și selecție. Solicitanții ai căror proiecte nu au fost selectate, pot depune contestații la sediul GAL Constanța Centru.

După încheierea procesului de soluționare a contestațiilor (dacă este cazul), în termen de 5 zile Comitetul de Selecție GAL Constanța Centru va întocmi Raportul de Selecție Final în care vor fi înscrise proiectele retrase, neeligibile, eligibile neselectate și eligibile selectate.

**ANUNȚAREA REZULTATELOR**

* Anunțarea rezultatelor evaluărilor pentru Cererile de Finanțare depuse în cadrul acestei sesiuni se va face după aprobarea Raportului de Selecție de către Comitetul de Selecție, primirea contestațiilor și soluționarea acestora, elaborarea și publicarea Raportului de Soluționare a Contestațiilor prin intermediul paginii de internet [www.galconstantacentru.ro](http://www.galconstantacentru.ro).
* Anunțarea rezultatelor finale se va realiza prin intermediul paginii de internet [www.galconstantacentru.ro](http://www.galconstantacentru.ro) pe site, precum și notificarea în scris a câștigătorilor, imediat după rezolvarea contestațiilor, dar nu mai târziu de 15 zile calendaristice de la încheierea termenului de depunere a contestațiilor.

**DATELE DE/ CONTACT ALE GAL UNDE SOLICITANȚII POT OBȚINE INFORMAȚII DETALIATE:**

**Adresă:** Jud. Constanța, Loc. Mihail Kogălniceanu, str. Tudor Vladimirescu, nr.42, Căminul Cultural, et.1.

 **Telefon:** 0760.621.511

 **E-mail:** galconstantacentru@yahoo.ro

 **Site:** [www.galconstantacentru.ro](http://www.galconstantacentru.ro)

 **Program funcționare:** Luni – Vineri, orele: 09:00 – 17:00

 **ALTE INFORMAȚII RELEVANTE:**

În etapa de autorizare a plăților, toate cererile de plată trebuie să fie depuse la GAL pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL.

Beneficiarii au obligația de a depune la GAL și la AFIR Declarațiile de eșalonare – formularu AP 01L conform prevederilor Contractului/Deciziei de finanțare cu modificările și completările ulterioare și anexele la acesta.

Dosarul Cererii de Plată (DCP) se depune inițial la GAL, în original – 1 exemplar, pe suport de hârtie, la care se atașează pe suport magnetic (copie – 1 exemplar) documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect).

În cazul în care Cererea de plată este declarată „neconformă” de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma contestației, viza GAL-ului rămâne „neconform”, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/ CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în instrucțiunile de plată (anexă la Contractul de finanțare), care se regăsesc pe pagina de internet a AFIR ([www.afir.info](http://www.afir.info)).

Pentru proiectele aferente Submăsurii 19.2, pentru toate etapele, verificările se realizează în baza prevederilor procedurale și formularelor aferente Submăsurii în care se încadrează scopul proiectului finanțat, conform codului contractului/ deciziei de finanțare.

Modelele de formulare care trebuie completate de beneficiar (Cerearea de plată, Identificarea financiară, Declarația de Cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site-ul AFIR ([www.afir.info](http://www.afir.info)).

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a contractului de finantare, conform dispozițiilor Manualului de procedură și a Ghidului de implementare.

Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.